CELEX: 62015CN0055
Language: da
Date: 2015-02-06 00:00:00
Title: Sag C-55/15 P: Appel iværksat den 6. februar 2015 af Trenzas y Cables de Acero PSC, S.L. til prøvelse af kendelse afsagt af Retten (Sjette Afdeling) den 25. november 2014 i de forenede sager T-428/10 og T-577/10 samt sag T-441/12, Trenzas y Cables de Acero mod Kommissionen

13.4.2015   
            
            
               DA
            
            
               Den Europæiske Unions Tidende
            
            
               C 118/20
            
         Appel iværksat den 6. februar 2015 af Trenzas y Cables de Acero PSC, S.L. til prøvelse af kendelse afsagt af Retten (Sjette Afdeling) den 25. november 2014 i de forenede sager T-428/10 og T-577/10 samt sag T-441/12, Trenzas y Cables de Acero mod Kommissionen
   (Sag C-55/15 P)
   (2015/C 118/27)
   Processprog: spansk
   
      Parter
   
   
      Appellant: Trenzas y Cables de Acero PSC, S.L. (ved abogados F. González Díaz og A. Tresandi Blanco)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Rettens kendelse af 25. november 2014 i de forenede sager T-428/10 og T-577/10 samt sag T-441/12, Trenzas y Cables de Acero mod Kommissionen, ophæves i henhold til artikel 263 i traktaten om Den Europæiske Unions funktionsmåde.
            
         
               —
            
            
               Europa-Kommissionen tilpligtes at betale omkostningerne i forbindelse med såvel den foreliggende sag som sagen for Retten.
            
         
      Anbringender og væsentligste argumenter
   
   Til støtte for sin appel har appellanten fremført et eneste anbringende.
   Appellanten har gjort gældende, at Retten begik en retlig fejl ved vurderingen af Trenzas y Cables de Acero PSC’s søgsmålsinteresse både i forbindelse med annullationssøgsmålet i sag T-577/10 til prøvelse af Kommissionens beslutning af 30. september 2010 om ændring af beslutning K(2010) 4387 endelig om en procedure i henhold til artikel 101 i traktaten om Den Europæiske Unions funktionsmåde og EØS-aftalens artikel 53, stk. 1 (sag COMP/38.344 — Forspændingsstål), og tilpasningen af anbringenderne og påstandene i sag T-428/10 i forhold til Kommissionens beslutning af 30. september 2010 om ændring af beslutning K(2010) 4387 endelig om en procedure i henhold til artikel 101 i traktaten om Den Europæiske Unions funktionsmåde og EØS-aftalens artikel 53, stk. 1 (sag COMP/38.344 — Forspændingsstål).